CELEX: 62018CN0283
Language: sl
Date: 2018-04-25 00:00:00
Title: Zadeva C-283/18: Predlog za sprejetje predhodne odločbe, ki ga je vložilo Audiencia Provincial de Almería (Španija) 25. aprila 2018 – Liliana Beatriz Moya Privitello in Sergio Daniel Martín Durán/Cajas Rurales Unidas, Sociedad Cooperativa de Crédito

201807060061994352018/C 259/352832018CJC25920180723SL01SLINFO_JUDICIAL20180425252511Zadeva C-283/18: Predlog za sprejetje predhodne odločbe, ki ga je vložilo Audiencia Provincial de Almería (Španija) 25. aprila 2018 – Liliana Beatriz Moya Privitello in Sergio Daniel Martín Durán/Cajas Rurales Unidas, Sociedad Cooperativa de Crédito
 ---documentbreak--- C2592018SL2510120180425SL0035251251Predlog za sprejetje predhodne odločbe, ki ga je vložilo Audiencia Provincial de Almería (Španija) 25. aprila 2018 – Liliana Beatriz Moya Privitello in Sergio Daniel Martín Durán/Cajas Rurales Unidas, Sociedad Cooperativa de Crédito
   (Zadeva C-283/18)2018/C 259/35Jezik postopka: španščina
      Predložitveno sodišče
   
   Audiencia Provincial de Almería
   
      Stranke v postopku v glavni stvari
   
   
      Tožeči stranki in pritožnika: Liliana Beatriz Moya Privitello in Sergio Daniel Martín Durán
   
      Tožena stranka in nasprotna stranka v pritožbenem postopku: Cajas Rurales Unidas, Sociedad Cooperativa de Crédito
   
      Vprašanji za predhodno odločanje
   
   
            1.
         
         
            Ali uporaba enega od referenčnih indeksov za sklepanje pogodb o dolgoročnih hipotekarnih kreditih s spremenljivo obrestno mero, ki obstajajo na trgu in jih je javno objavila Banco de España (centralna banka Španije), izključuje njeno presojo z vidika preglednosti, tudi če so bili uporabljeni indeksi, ki jih posebna zakonodaja izrecno dovoljuje, če navedena zakonodaja pogodbenim strankam omogoča izbiro indeksa in če je navedena banka uporabila enega od njih, ne da bi stranko obvestila o obstoju drugih, ki so za potrošnika ugodnejši?
         
      
            2.
         
         
            Če navedena zakonodaja omogoča izbiro referenčnega indeksa med predvidenimi indeksi, ali je nacionalno zakonodajo, kot je ta, ki se uporablja v postopku v glavni stvari (in sicer med drugim in predvsem: Orden de 5 de mayo de 1994 sobre transparencia de las condiciones financieras de los préstamos hipotecarios (odredba z dne 5. maja 1994 o preglednosti finančnih pogojev hipotekarnih kreditov), Orden EHA/2899/2011, de 28 de octubre, de transparencia y protección del cliente de servicios bancarios (odredba EHA/2899/2011 z dne 28 oktobra o preglednosti in varstvu strank bančnih storitev), Circular 5/2012, de 27 de junio, del Banco de España, a entidades de crédito y proveedores de servicios de pago, sobre transparencia de los servicios bancarios y responsabilidad en la concesión de préstamos (okrožnica centralne banke Španije št. 5/2012 z dne 27. junija, namenjena kreditnim ustanovam in ponudnikom plačilnih storitev, o preglednosti bančnih storitev in odgovornosti pri dodeljevanju posojil) na podlagi Ley 10/2014, de 26 de junio, de ordenación, supervisión y solvencia de entidades de crédito (zakon št. 10/2014 z dne 26. junija o upravljanju, nadzoru in solventnosti kreditnih ustanov) ali njegovega predhodnika, člena 48 Ley 26/1988, de 29 de julio, sobre Disciplina e Intervención de las Entidades de Crédito (zakon št. 26/1988 z dne 29. julija o disciplini in nadzoru kreditnih ustanov)), pri sklepanju dolgoročnih hipotekarnih kreditov s spremenljivo obrestno mero mogoče šteti za „obvezne zakone in predpise“ v smislu člena 1(2) Direktive 93/13/EGS (
                  1
               )?
         
      (
         1
      )	Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).